書

書係一本有文字嘅嘢，上下加上書皮，佢其中一條邊釘埋，等佢可以方便揭。通常書裏面一張紙嘅一面叫一版，又或者一頁。不過有時一頁講成張紙。書唔通時代有唔同名，有時今日都用，好似冊，經等。電子版嘅書都叫電子書。

用圖書館嘅角度來講，書同其他出版分開嘅，同雜誌，學報，報紙係唔同。書唔似係期刊咁出好多本，唔係長期咁出。即係出一本到分開幾本，係有特定數量。

字 
書就係聿曰，卽係口講用筆寫低，或者用筆講嘢嘅意思。

禁忌 
廣東話【書】字同【輸】字係同音，而輸唔好意頭，賭錢尤為"驟"忌，所以有時會將【書】字，讀成輸嘅相反字【勝】或【赢】。例如《通書》叫做《通勝》，【睇書】叫做【睇赢】。《馬經》亦用上【經】而避開【書】字唔用，查實【經】【書】係廣東話意思一樣，只係【經】比起【書】更加文謅謅。

部件 
 書面
 書底
 內頁
 中間大頁
 目錄
 書脊骨
 書皮

書